28. 3. 89 De Europæiske Fællesskabers Tidende Nr. C 76/13 
Revideret forslag til Rådets afgørelse om det første flerårige program (1988-1993) for bioteknologi-
baseret agroindustriel forskning og teknologisk udvikling (J) — European collaborative linkage of 
agriculture and industry through research (Eclair) 
KOM(89) 51 endelig udg. — SYN 113 
(Forelagt af Kommissionen i henhold til EØF-Traktatens artikel 149, stk. 2, litra d), den 
9. februar 1989) 
(89/C 76/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130Q, 
stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 130K iværksættes ramme­
programmet ved hjælp af særprogrammer, der udvikles i 
forbindelse med hver enkelt foranstaltning; 
Rådet har ved sin afgørelse af 28. september 1987 vedtaget 
et rammeprogram for Fællesskabets forskning og teknolo­
giske udvikling (1987-1991) (2), som indeholder bestem­
melser for aktiviteter til sikring af udnyttelse og optimal 
anvendelse af de biologiske ressourcer; 
det hedder i afgørelsen af 28. september 1987, at det må 
være en særlig opgave for Fællesskabets forskning at styrke 
den europæiske industris videnskabelige og teknologiske 
grundlag, særlig på strategiske områder af avanceret 
teknologi, og at opmuntre erhvervslivet ved at gøre det 
mere konkurrencedygtigt internationalt; det hedder videre 
i samme afgørelse, at en fællesskabsaktion er berettiget, når 
den medvirker til blandt andet at styrke samhørigheden 
økonomisk og socialt i Fællesskabet og til at styrke 
almindelig harmonisk udvikling i Fællesskabet, samtidig 
med, at den er i overensstemmelse med bestræbelserne 
henimod videnskabeligt og teknologisk ekstraordinære 
resultater; Eclair-programmet er planlagt til at bidrage til 
opnåelse af disse formål; 
der findes en meget omfattende specialviden og sagkund­
skab af betydning for den agroindustrielle udvikling, og 
Europas internationalt set mest konkurrencedygtige 
(viden- og ekspertcentre) er beliggende i forskellige 
medlemsstater, som vil have gensidig gavn af samarbejde 
inden for rammerne af et fællesskabsprogram; de aktiviteter, der gennemføres under programmet, bør 
ledsages af løbende cost-benefit analyser og må undgå at 
føre til nye virksomheder, der kun kan overleve i kraft af 
permanent subsidierede salg af landbrugsprodukter eller til 
overskud af landbrugsproduktion; 
disse aktiviteter må være et naturligt supplement til 
Fællesskabets forskningsprogrammer inden for biotekno­
logi og landbrug, fordi de fremmer anvendelsen af 
resultaterne af disse programmer som led i virkeliggørelsen 
af Fællesskabets sociale og økonomiske målsætninger; 
Europa-Parlamentet har krævet, at der gennemføres en 
undersøgelse af de strukturelle og samfundsmæssige 
konsekvenser af fremme af bio- og genteknologi og har 
endvidere påpeget, at der er risici ved brug, og især ved 
udsættelse, af organismer manipuleret med genteknologi; 
der forskes i disse risici under Fællesskabets reviderede 
bioteknologiske F&U-program der blev vedtaget den 
29. juni 1988 (3); 
udvikling af aktiviteter på grænsefladen mellem landbrug 
og industri kan bidrage til at løse nogle af de problemer, det 
europæiske landbrug for tiden står over for; 
de vigtigste og mest påtrængende krav, der skal opfyldes, 
drejer sig om udvikling af former for landbrugsproduktion, 
der egner sig til industrielle anvendelser, af produktions­
procesteknologier og af industrielle produkter til land­
bruget, som f.eks. pesticider eller kunstgødning med færre 
skadevirkninger på miljøet; 
det er vigtigt at undgå ugunstige følger for små og 
mellemstore bedrifter, som måtte blive forårsaget af en 
koncentration af landbrugsstrukturerne og af yderligere 
specialisering; 
det er nødvendigt i videst muligt omfang at involvere små 
og mellemstore landbrug og virksomheder i dette program 
for bioteknologi-baseret agroindustriel forskning og 
teknologisk udvikling; 
(!) EFT nr. C 294 af 18. 11. 1988, s. 7. 
(2) EFT nr. L 302 af 24. 10. 1987. (3) EFT nr. L 206 af 30. 7. 1988. 
Nr. C 76/14 De Europæiske Fællesskabers Tidende 28. 3. 89 
Udvalget for Videnskabelig og Teknisk Forskning (Crest) 
har afgivet udtalelse om Kommissionens forslag — 
VEDTAGET FØLGENDE BESLUTNING: 
Artikel 1 
Et forsknings- og udviklingsprogram på området biotekno­
logi-baseret agroindustriel udvikling, som beskrevet i 
bilag I, vedtages for en femårig periode fra den 1. juli 1988. 
Programmet består af arbejde, der udføres som kontrakt­
forskning og samordnede aktioner og på grundlag af 
uddannelses- og mobilitets-stipendier. Deltagerne kan være 
i Fællesskabet etablerede industri- og landbrugsvirksomhe­
der — individuelle foretagender, foreninger eller koopera­
tiver — forskningsinstitutter, universiteter eller en kombi­
nation heraf. 
Artikel 2 
1. I tilfælde af projekter, som gennemføres ved kontrak­
ter med omkostningsdeling, vil Fællesskabets bidrag 
normalt ikke overstige 50 % af de samlede udgifter, idet 
den resterende del skal finansieres af deltagerne, hovedsa­
gelig industrien eller landbruget. 
Alternativt kan Fællesskabet med hensyn til projekter, som 
gennemføres af universiteter og forskningsinstitutter, 
afholde indtil 100 % af de yderligere udgifter. 
2. Forslagene til projekter skal indgives efter forudgående 
indkaldelse af forslag og generelt indebære deltagelse af 
mindst to uafhængige deltagere, som ikke er etableret i 
samme medlemsstat. Forskningsinstitultter og universite­
ter skal generelt deltage i en gruppe sammen med en eller 
flere industri- eller landbrugsorganisationer. Forsknings­
institutter, som hovedsagelig eller udelukkende finansieres 
af industriorganisationer, betragtes som industrielle 
deltagere. 
Artikel 3 
De midler, der skønnes nødvendige til programmets 
gennemførelse, beløber sig til 80 millioner ECU, herunder 
udgifter til et personale på 13 ansatte. Artikel 4 
Kommissionen er ansvarlig for gennemførelsen af pro­
grammet. 
Kommissionen bistås af et udvalg af rådgivende karakter, i 
det følgende benævnt »udvalget«, der består af repræsen­
tanter for medlemsstaterne, og som har Kommissionens 
repræsentant som formand. 
Artikel 5 
1. Kommissionen forelægger udvalget et udkast til de 
foranstaltninger, der skal træffes. Udvalget afgiver sin 
udtalelse inden for en frist, som formanden kan fastsætte 
under hensyntagen til de pågældende spørgsmåls hastende 
karakter, i givet fald ved afstemning. 
2. Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
3. Kommissionen tager størst muligt hensyn til udvalgets 
udtalelse. Den underretter udvalget om, hvorledes den har 
taget hensyn til dets udtalelse. 
Artikel 6 
1. I løbet af det tredje år efter programmets iværksættelse 
tager Kommissionen dette op til revision og sender Rådet 
og Europa-Parlamentet en rapport om resultaterne heraf, 
om nødvendigt ledsaget af forslag, som tilsigter at ændre 
indhold og finansiering eller forlænge programmet. 
2. Når programmet er afsluttet, foretager Kommissionen 
en evaluering af de opnåede resultater og aflægger 
beretning til Rådet og Europa-Parlamentet. Denne rapport 
skal udarbejdes af uafhængige eksperter. 
3. De omtalte rapporter skal udarbejdes under hensyn til 
de mål, der er angivet i bilag II til denne beslutning og i 
overensstemmelse med bestemmelserne i artikel 2, stk. 2, i 
rammeprogrammet. 
Artikel 7 
Denne beslutning er rettet til medlemsstaterne. 
28. 3. 89 De Europæiske Fællesskabers Tidende Nr. C 76/15 
BILAG l 
Program for det første flerårige program (1988-1993) for bioteknologi-baseret agroindustriel forskning og 
teknologisk udvikling 
MÅLSÆTNINGERNE 
Målet med det her foreslåede program er at fremme anvendelsen af resultaterne af den seneste udvikling inden 
for biologi og bioteknologi i Europa. Dette skal gennemføres ved hjælp af et program for projekter og 
koordineringsaktiviteter inden for prækonkurrencemæssig forskning og teknologisk udvikling, baseret på 
snævert samarbejde mellem landbrugs- og industriaktiviteter og støttet af uddannelses- og mobilitetsstipendier. 
Programmet vil på mellemlang og lang sigt bidrage til at forbedre Europas konkurrencedygtighed inden for de 
erhvervsaktiviteter, som bygger på denne udvikling, og til at styrke den økonomiske og sociale samhørighed i 
Fællesskabet. 
Programmet skal undgå negative virkninger på den offentlige sundhed og miljøet og at skabe problemer med 
hensyn til beskyttelse og forbedring af naturen. 
Dette programs vigtigste formål er følgende: 
i) udforskning, tilpasning og udvikling af landbrugsprodukter beregnet for industriel brug, såvel som 
forskning i og udbredelse af nye industrielle produktions- og bearbejdningsmetoder for landbrugets råvarer 
med henblik på under økonomisk levedygtige forhold at opnå industriprodukter, der imødekommer 
markedsbehovene; 
ii) forskning og udvikling vedrørende industrielle produkter til landbruget som f.eks. pesticider, kunstgødning 
og sygdomsudryddelse og -kontrol, med færre skadevirkninger for miljøet eller bedre tilpasset dette; 
reduktion og eliminering af biprodukter fra processer ved genanvendelse af ressourcer og reduktion af spild. 
INDHOLD 
Programmet omfatter følgende aktioner: 
1. AFPRØVNING OG FREMSTILLING AF NYE ARTER ELLER ORGANISMER 
Denne sektor skal bestå i afprøvning, i hensigtsmæssig målestok og under forskelligartede betingelser, af 
nye eller modificerede arter eller organismer (planter, husdyr, andet) med henblik på at afprøve ydeevne, 
modstandsdygtighed over for skadedyr, behov for vækstfremmende produkter m.m., aspekter vedrørende 
organismens egnethed til industriel forarbejdning og til foder samt markedets accept af organismen, af 
dens bestanddele og produkter afledt heraf, med særlig vægt på anvendelsen af nye bioteknologiske 
metoder til identificering, karakterisering, udvælgelse, ændring, opformering, dyrkning eller andre 
aspekter ved udvikling og vurdering af udvalgte organismer. 
2. INDUSTRIPRODUKTER OG TJENESTEYDELSER 
Denne sektor skal bestå i: 
2.1. Mere målrettede og effektive råvarer til landbruget på grundlag af forsknings- og udviklingsarbejde, 
baseret på udnyttelse af biologi og bioteknologi, med sigte på at skabe produkter og tjenester for 
landbruget, der indebærer fordele med hensyn til målrettethed, omkostningseffektivitet, øgede plante­
eller dyreydelser, egnethed til efterfølgende produktionsforarbejdning og/eller -markedsføring, samtidig 
med at mulige uønskede virkninger undgås. 
Nr. C 76/16 De Europæiske Fællesskabers Tidende 28. 3. 89 
2.2. Mere målrettede og effektive ekstraktions-, forarbejdnings- og produktionsprocesser på grundlag af 
forsknings- og udviklingsarbejde med metoder, der kan forøge anvendelsen og værdien af 
landbrugsprodukter ved hjælp af ekstraktions-, forarbejdnings- eller andre processer, i industrien eller 
andetsteds, hvor landbrugsprodukternes egenskaber udnyttes mere effektivt ved bioteknologiske metoder 
eller andre metoder. 
3. INTEGREREDE FREMGANGSMÅDER 
Denne sektor skal bestå i: 
3.1. Bedre udnyttelse af hele høsten ved udvikling gennem forsøg af systemer for helsædshøst, konservering og 
separation i anvendelige bestanddele; disse forsøg skal være af tilstrækkeligt omfang til at skabe grundlag 
for en økonomisk vurdering, og der bør være betydelig deltagelse fra industrien og landbruget. Der lægges 
størst vægt på projekter, hvor ny bioteknologi finder anvendelse. 
3.2. Undersøgelse og udviklingsprojekter med henblik på integreret udnyttelse af ny teknologi skal være 
koncentreret om fælles udnyttelse af de nye fremskridt inden for biologisk viden og teknik kombineret 
med nye teknologi-baserede landbrugssystemer. 
GENNEMFØRELSE 
Projekterne vil blive gennemført på grundlag af forsknings- og udviklingsaktioner med omkostningsde­
ling og samordningsaktiviteter. Programmet skal endvidere omfatte uddannelses- og mobilitetsstipendier, 
der tager sigte på at fremme koncentrationen af relevante færdigheder på de steder, hvor projekterne 
gennemføres, og at fremme en effektiv formidling af den viden, der indhøstes med disse projekter. 
Programmet skal endvidere omfatte afholdelse af møder, høring af eksperter, undersøgelser af beslægtede 
emner og formidling af oplysninger om udviklingen i projekterne og resultaterne heraf til alle relevante 
kredse. 
Hvert forslag skal omfatte en erklæring om miljøpåvirkningerne med angivelse af mulige virkninger for 
mennesker, fauna, flora, jord, vand, luft samt interaktionen herimellem. Denne erklæring skal også 
omfatte foranstaltninger til overholdelse af gældende nationale sikkerhedsbestemmelser. 
De kontrakter, der indgås af Kommissionen, skal indeholde bestemmelser om hver deltagers rettigheder 
og forpligtelser, herunder bestemmelser om, hvorledes forskningsresultaterne skal udbredes, beskyttes og 
udnyttes. 
BILAG II 
Evalueringskriterier for det første flerårige program (1988-1993) for bioteknologi-baseret agroindustriel 
forskning og teknologisk udvikling 
I Kommissionens meddelelse til Rådet om en EF-handlingsplan for evaluering af Fællesskabets forsknings- og 
udviklingsaktiviteter for 1987-1991 fKOM(86) 660 endelig udg.] erklæres det, at målsætningerne og 
milepælene for hvert enkelt forskningsprogram skal udformes på en sådan måde, at de kan afprøves. 
Målsætningerne og milepælene for ovennævnte program er anført nedenfor. 
1. Det langsigtede mål med dette program er beskrevet i bilag I. 
2. Den primære målsætning på kort sigt er at udvælge forslag, med tilsagn om medfinansiering fra industrien 
og/eller landbruget om udviklingsprojekter, der i omfang svarer til de foreslåede EF-ressourcer. Denne 
målsætning skal vurderes i 1991/1992. 
På dette tidspunkt skulle programmet ligeledes kunne demonstrere, at det har tilskyndet til samarbejde på 
tværs af sektorer og landegrænser. 
28. 3. 89 De Europæiske Fællesskabers Tidende Nr. C 76/17 
3. Kriterierne for vurdering af de mål, der skal virkeliggøres inden for de første tre år af programmets 
gennemførelse, er følgende: 
3.1. Afprøvninger af nye eller modificerede arter eller organismer er blevet gennemført og giver grund til at 
forvente, at disse organismer, eller de processer, der er anvendt til at fremstille eller modificere dem, er et 
fremskridt og bør finde anvendelse. 
3.2'. Der er gennemført afprøvninger af nye eller modificerede produkter, teknikker eller tjenester til brug i 
landbruget; der er påvist fordele med hensyn til målrettethed, effektivitet eller fravær af eventuelle 
negative bivirkninger; som et resultat af afprøvningerne kan produkterne, teknikkerne eller tjenesterne få 
praktisk betydning. 
3.3. Der er på et landbrugsprodukt gennemført afprøvninger af mere målrettede og effektive ekstraktions-, 
forarbejdnings- og produktionsprocesser på grundlag af bioteknologiske og/eller andre metoder; 
afprøvningerne har vist, at disse processer er praktisk anvendelige. 
3.4. Som led i programmet er der i samarbejde mellem landbrug og industri blevet skabt, ændret eller udlånt 
faciliteter eller udstyr med henblik på teknisk gennemførlighedsafprøvning af høst og brug af hele planten 
på en eller flere afgrøder. Målinger af ydeevne forberedes som grundlag for yderligere systemforbedringer 
og for afgørelser med hensyn til gentagelse og videreformidling af lignende aktiviteter i større målestok. 
3.5. Undersøgelser er blevet finansieret og fuldført, og der er givet støtte til udviklingsprojekter med 
anvendelse af nye teknologier i landbruget (f.eks. sofistikerede detektions-/måle-/registreringsteknikker, 
informationsbehandling, automatisering af udstyr og anlæg) i tilknytning til anvendelse af bioteknologi; 
som følge af disse undersøgelser og projekter er der fundet nye anvendelser. 
3.6. Der er blevet gennemført undersøgelser af den betydning for samfundsstruktur og økologi, som fremme af 
bio- og genteknologi vil have i landbruget. 
4. Herudover bør programmet sikre, at følgende generelle kriterier imødekommes. 
4.1. Den potentielle forøgelse af markedsmulighederne på mellemlang og lang sigt som følge af de 
demonstrerede forbedringer eller fordele er af et sådant omfang, at de retfærdiggør den ydede 
fællesskabsstøtte, hvilket vil sige en cost-benefit analyse af disse aktiviteter og deres mulige anvendelser. 
4.2. Under hensyntagen til slutrapporterne om handlingsprogrammet for bioteknologi (afsluttes i december 
1989), til programmet for biomolekylær teknologi (1982-1986) og til evalueringsrapporterne for disse 
programmer bør det overvejes, hvorvidt dette program faktisk fremmer den praktiske anvendelse af 
resultaterne af de tidligere forskningsprogrammer for bioteknologi (eller biomolekylærteknik). 
4.3. Gennemførelsen af programmet er slut uden skadelige virkninger på offentlig sundhed og miljøet og har 
ikke skabt problemer med hensyn til beskyttelse og forbedring af natur. 
4.4. Under hensyn til resultaterne af EF-forskning, national eller privat forskning inden for bioteknologi skal 
evalueringspanelet tage stilling til, hvorvidt der i Eclair-programmet er blevet taget tilstrækkeligt hensyn 
til alle de udvælgelseskriterier, som er angivet i bilag III til rammeprogrammet, herunder kriteriet om, at 
det skal bidrage til at styrke den økonomiske og sociale samhørighed i Fællesskabet samtidig med, at 
kravet om videnskabelig og teknisk kvalitet opfyldes.